## Metrovalencia recupera la circulació de les línies 4, 6 i 8 del tramvia després de completar els treballs de renovació previstos

*** Els tramvies han tornat a circular amb normalitat des de primera hora del matí d’este diumenge 5 d’octubre
* Esta actuació té un pressupost superior als 14 milions d’euros i és finançada per la Unió Europea a través dels Fons Next Generation**

Ferrocarrils de la Generalitat Valenciana (FGV) ha recuperat la circulació de les línies 4, 6 i 8 del tramvia de Metrovalencia este diumenge 5 d’octubre, des de primera hora, una vegada completats els treballs previstos com a part de la renovació dels sistemes de senyalització i comunicacions d’estes línies.

La interrupció temporal va començar la nit del divendres 3 d’octubre, a les 23:50 hores, i va finalitzar la matinada del dissabte al diumenge. L’execució d’estos treballs no ha afectat la resta de línies de metro, així com a la línia 10 del tramvia.

Els treballs duts a terme formen part del procés d’instal·lació dels nous sistemes de comunicació i senyalització ATP (protecció automàtica de trens) i SAE-CT de les línies de tramvia 4, 6 i 8 de Metrovalencia.

El projecte preveu la renovació dels enclavaments; la senyalització lateral lluminosa tramviària; i els sistemes de detecció de tren. Amb la renovació i actualització d’estos sistemes estes tres línies de tramvia s’equipararan en matèria de comunicacions i senyalització amb la línia 10.

La renovació d’estos equips garantix més fiabilitat i regularitat en l’explotació, a causa de l’obsolescència que estaven arriban els sistemes actualment implantats.

Les línies 4, 6 i 8 presten servici al llarg de prop de 20 quilòmetres distribuïts entre València, Paterna i Burjassot, amb 43 parades i un total de 15 enclavaments.

Estos treballs compten amb un pressupost superior als 14 milions d’euros i són finançats per la Unió Europea a través dels Fons Next Generation, i forma part del conjunt d’actuacions que FGV, com a entitat pública empresarial, ha acordat dur a terme com a entitat instrumental.

El projecte, que anteriorment estava inclòs en el Programa operatiu FEDER Comunitat Valenciana 2021-2027, concretament dins de l’Objectiu Específic 1.2, ha sigut inclòs en al Pla de recuperació, transformació i resiliència, perquè s’estima més convenient per als interessos econòmics de la Comunitat Valenciana.

Fecha: 05/10/2025